
	1
	A oes yna unrhyw dyniadau neu groniadau dŵr presennol, gan gynnwys rhai heb drwydded, neu geisiadau y gallai’r cynnig gael effaith arnynt?
	
	
	

	2
	A oes unrhyw hawliau neu fuddiannau defnyddwyr dŵr neu hawliau neu fuddiannau torlannol eraill y gellid cael effaith arnynt?

	A fyddai’r newidiadau’n cael effaith ar symiau neu amrywioldeb dŵr?
Er enghraifft, a fydd y newidiadau'n achosi gostyngiad yn y llifoedd dros unrhyw ran o gored / adeiledd / gwely'r cwrs dŵr? A fyddai’r cynnig yn arwain at ostyngiad yn y llifoedd, neu'n sychu'r sianel i lawr yr afon o'r adeiledd?

Noder – Gall achosi i ran o gored gael llif is effeithio ar wely'r sianel, cyflwr adeileddol a sefydlogrwydd y gored, ac unrhyw werth amwynder, yn ogystal ag amrywioldeb y llif i lawr yr afon. Dylid osgoi unrhyw ostyngiad yn y llif neu newid i amrywioldeb y llif, yn enwedig mewn perthynas â llifoedd is, ac efallai y bydd angen trwydded os bydd eich adeiledd yn achosi hyn i ddigwydd.
	
	
	

	4
	A fyddai'r cynnig yn debygol o gael effaith ar safle neu nodweddion Safle o Ddiddordeb Gwyddonol Arbennig (SoDdGA), Ardal Cadwraeth Arbennig (ACA), Ardal Gwarchodaeth Arbennig (AGA) neu Safle Ramsar?

Mae'n debygol y bydd eich cynnig yn effeithio ar safle dynodedig os yw’r canlynol yn wir:
· mae yn y safle
· mae'r cynnig yn newid y llif drwy'r safle neu lefelau'r dŵr ynddo
· mae'n rhwystr i lwybrau mudo pysgod
	
	
	

	5
	A fyddai'r cynnig yn cael effaith ar rywogaethau a warchodir y gallai fod yn byw ar y safle neu rywle arall yn y dalgylch?
	
	
	

	6
	A fyddai’r cynnig yn cael effaith ar lwybr pysgod un ai i fyny neu i lawr yr afon (gan gynnwys llyswennod)?
Os gallai'r cynnig effeithio ar lwybrau mudo pysgod, gan gynnwys poblogaethau brithyllod preswyl lleol, bydd angen i chi wneud cais am drwydded cronni dŵr. 
	
	
	

	7
	A fyddai'r newidiadau arfaethedig yn llif yr afon yn debygol o achosi newid sylweddol i gynefinoedd infertebratau?
	
	
	

	8
	A fyddai'r newidiadau arfaethedig yn llif yr afon yn debygol o achosi newid sylweddol yng nghymunedau macroffytau a diatomau?
	
	
	

	9
	A fyddai’r cynnig yn cael effaith ar unrhyw ardaloedd silio neu fagu pysgod?

Os disgwylir i'r cynnig effeithio ar ardaloedd silio neu ardaloedd magu, bydd angen i chi wneud cais am drwydded cronni dŵr.
	
	
	

	10
	A gâi llygryddion eu gollwng neu eu cynnull yn yr afon yn ystod y gwaith adeiladu a/neu wrth weithredu?
	
	
	

	11
	A fyddai'r cynnig yn debygol o gynyddu cymylogrwydd yr afon yn sylweddol drwy gynyddu faint o waddodion sydd wedi'u dal, gan effeithio ar ansawdd y dŵr?

Bydd angen i chi atal solidau rhag cael eu gollwng a chydymffurfio â’r canlynol: 
Safonau Solidau Crog yng Nghyfarwyddeb Pysgodfeydd Dŵr Croyw'r UE
Amcanion ‘dim dirywiad’ y Gyfarwyddeb Fframwaith Dŵr

	
	
	

	12
	A fyddai’r cynnig yn newid geomorffoleg y rhan o'r afon dan sylw?
Er enghraifft, a fyddai’r cynnig yn newid yn sylweddol symudiad neu ddyddodiad gwaddodion uwchlaw neu islaw’r safle?A fyddai’r cynnig yn achosi i lannau'r afon erydu i fyny neu i lawr yr afon?Neu a fyddai’n arwain at grafu gwely'r afon?

Os byddwch chi'n tynnu, yn tynnu'n rhannol, neu'n gostwng cored, neu'n gweithredu llifddor / boncyffion stopio, gall gwaddod sydd wedi cronni y tu ôl i'r gored symud i lawr yr afon. Gall hyn achosi llygredd, erydu glannau i fyny’r afon neu i lawr yr afon, a diraddio cynefinoedd, yn ogystal ag effeithio ar ddefnyddwyr dŵr neu dirfeddianwyr i lawr yr afon.
	
	
	

	13
	A fyddai'r cynllun yn cynnwys gwaith addasu neu adeiladu cyforgronfa ddŵr newydd â chynhwysedd o 10,000 metr ciwbig neu fwy?

Os oes gan y gronfa ddŵr gynhwysedd o 10,000 metr ciwbig neu fwy, neu os bydd ganddi’r fath gynhwysedd, gall gael ei dynodi’n gronfa ddŵr statudol, ac felly’n destun gwaith dylunio ac archwilio. Dewch o hyd i'r manylion diweddaraf ar ein tudalennau gwe cronfeydd dŵr
	
	
	



